****

**Swydd Ddisgrifiad**

# SWYDD: Gweithiwr Estyn Allan i Ofalwyr Ifainc (x3): Conwy a Sir Ddinbych

**CYFLOG: £22,571 - £23,953 pro rata, y flwyddyn**

**HYD Y CONTRACT: cyfnod penodol tan 31.03:23**

**ORIAU: Lleoliadau ac oriau ar gael**

**15 awr yr wythnos yn Denbigh**

 **15 awr yr wythnos yn Prestatyn**

 **15 awr yr wythnos yn Abergele**

 **(Byddai unigolyn sy’n medru Cymraeg yn hynod ddymunol)**

**GWYLIAU: 27 diwrnod – pro rata, ynghyd â gwyliau banc statudol**

**PENSIWN: 6%**

**RHEOLWR ATEBOL: Arweinydd y Tîm Gofalwyr Ifainc**

**CYMORTH GORUCHWYLIO I: Weithwyr a Gwirfoddolwyr Achlysurol y Grŵp Gofalwyr Ifainc**

# Cyflwyniad

**Diben Gofalwyr Ifainc WCD yw grymuso Gofalwyr o bob oed i fwynhau ansawdd bywyd da a gwell llesiant.**

Mae Gofalwyr Ifainc WCD yn rhan o sefydliad Credu (Gwasanaeth Gofalwyr Powys Cyf). Elusen yw Credu sy’n rhoi cymorth i Ofalwyr Ifainc ar hyd a lled Wrecsam, Conwy a Sir Ddinbych yn ogystal â Gofalwyr Ifainc ac Oedolion sy’n Ofalwyr ym Mhowys, ynghyd ag Oedolion sy’n Ofalwyr yng Ngheredigion. Rydym yn gweithio trwy weithwyr estyn allan, sy’n cael eu cefnogi gan reolwyr tîm a swyddfa fach yn Llandrindod. Gweler [www.credu.cymru](http://www.credu.cymru).

Mae pob tîm yn gweithio ar sail egwyddorion sy’n canolbwyntio ar yr unigolyn, cydweithio’n effeithiol, arferion myfyriol a bod mor effeithiol â phosib.

**Diben y swydd hon yw cefnogi Gofalwyr Ifainc yn Conwy a Sir Ddinbych.** Rhywun dan 18 oed yw Gofalwr Ifanc, sy’n helpu gofalu am aelod o’r teulu, neu ffrind, sy’n wael, yn anabl, neu sy’n camddefnyddio cyffuriau neu alcohol. Gall y rôl gofal fod yn werth chweil, ac mae Gofalwyr Ifainc yn gallu bod yn fwy aeddfed, empathig, a chyfrifol na’u cyfoedion. Er hynny, gall fod yn her sylweddol i ymdopi â’r problemau ymarferol ac emosiynol sy’n gysylltiedig â gofalu am rywun, yr un pryd â bodloni eu hanghenion a’u dyheadau eu hunain.

Byddwch yn ymuno â’n tîm profiadol ac ymroddedig o Weithwyr Estyn Allan ar gyfer Gofalwyr Ifainc, ar hyd a lled Wrecsam, Conwy a Sir Ddinbych. Bu cynnydd sylweddol yn nifer y Gofalwyr Ifainc sydd angen cymorth dros flynyddoedd diweddar, felly mae angen inni gynyddu ein capasiti i ddiwallu’r galw. Bydd deiliaid y swydd yn cynnal asesiadau sy’n canolbwyntio ar yr unigolyn ac a seilir ar yr hyn sy’n bwysig i’r unigolyn ar gyfer y gofalwyr ifainc er mwyn bodloni eu holl anghenion i wireddu eu dyheadau. Byddwch yn unigolyn creadigol ac egnïol, ac yn awyddus i annog Gofalwyr Ifainc i wireddu eu dyheadau; eu galluogi i gael dewis, llais a dylanwad, a chael eu gwerthfawrogi a derbyn cydnabyddiaeth am eu rôl a’u cyfraniad.

Bydd y swydd yn golygu gweithio o gartref. Bydd angen treulio amser sylweddol yn y prif ardaloedd, gyda chyfarfodydd tîm rheolaidd yn Wrecsam / Conwy / Sir Ddinbych neu ar-lein.

**Bydd angen gwiriad DBS estynedig ar gyfer y swydd hon ynghyd â** **gwiriad o’r rhestr unigolion a waherddir rhag gweithio gyda phlant.**

# Swydd Ddisgrifiad

Byddwch yn cefnogi Gofalwyr Ifainc i fwynhau gwell llesiant, a’u cefnogi i ddelio gyda heriau personol, meithrin cryfderau unigol, datblygu rhwydweithiau cymdeithasol a chefnogol, a chael dylanwad ar wasanaethau.

Byddwch yn cymryd rhan mewn hyfforddiant, yn rhannu eich gwybodaeth a’ch sgiliau, a bod yn ymarferydd myfyriol ond rhagweithiol, gyda’r nod o alluogi Gofalwyr Ifainc i:

1. Fwynhau gwell llesiant a chyfleoedd bywyd da
2. Teimlo bod ganddynt well cysylltiadau gyda phobl eraill
3. Teimlo bod rhywun yn gwrando arnynt, yn eu gwerthfawrogi a’u parchu o ran eu perthynas gyda gwasanaethau sy’n bwysig iddyn nhw.
4. Teimlo eu bod yn gallu siapio’r gwasanaethau sy’n bwysig i’w bywydau
5. Cael mynediad at wybodaeth, cyngor a chefnogaeth o safon.

Byddwch yn gwireddu hyn drwy weithio ar dair lefel wahanol:

UNIGOL: Gweithio gyda Gofalwyr Ifainc unigol, gan ddefnyddio dulliau hyfforddi, i’w helpu i adnabod yr hyn sy’n bwysig iddyn nhw a’u cefnogi i wireddu eu nodau.

CYMUNEDOL: Cefnogi unigolion i feithrin rhwydweithiau cymdeithasol, cymorth cyfoedion a chysylltiadau cymunedol.

GWASANAETHAU: (Yn benodol Ysgolion a Cholegau): Gweithio gyda Gofalwyr Ifainc a GIGC a staff y gwasanaeth ysgolion i alluogi Gofalwyr Ifainc i gael dylanwad ar wasanaethau a phrofiad Gofalwyr Ifainc a’u teuluoedd o’r gwasanaethau hyn.

Galluogydd ac unigolion sy’n achosi newid ydych, sy’n frwdfrydig am bobl ifanc a chymunedau. Byddwch yn hyfforddwr a hwylusydd naturiol, sy’n adnabod ac yn gallu cefnogi gwireddu potensial unigolion, grwpiau a rhwydweithiau.

# Cyfrifoldebau

### Cefnogi Gofalwyr Ifainc i gael mynediad at wybodaeth, cyngor a chefnogaeth o safon

* Darparu cymorth unigol, rhoi gwybodaeth neu gefnogaeth sy’n bwysig i Ofalwyr Ifainc, ar eu telerau nhw, pan fydd Gofalwyr Ifainc yn penderfynu ar eu dewis ganlyniadau.
* Defnyddio a chyfrannu at ffynonellau gwybodaeth a gwasanaethau yn eich ardal leol
* Cynnig arwyddbyst a chyfeiriadau at sefydliadau os byddant o gymorth i’r unigolyn

### Cefnogi Gofalwyr Ifainc i fwynhau gwell llesiant

* Defnyddio dulliau hyfforddi a dulliau gwaith sy’n canolbwyntio ar yr unigolyn, sy’n cefnogi Gofalwyr Ifainc i adnabod eu dyheadau a llunio cynllun i’w gwireddu.
* Rhoi cefnogaeth gymdeithasol ac emosiynol i Ofalwyr Ifainc sy’n bwysig iddyn nhw.

### Cefnogi Gofalwyr Ifainc i gael gwell cysylltiadau gydag eraill a theimlo’n llai ynysig o safbwynt cymdeithasol

* Cefnogi a datblygu grwpiau mentora ymhlith cyfoedion mewn ysgolion, hwyluso grwpiau ar-lein, trefnu tripiau, hyfforddiant a gweithgareddau sy’n cysylltu Gofalwyr Ifainc gyda’i gilydd ynghyd â chyfleoedd i gael mynediad at brofiadau tu allan i’r rôl gofal. Mae’r grwpiau cymorth ymhlith cyfoedion yn nodwedd arbennig o’n gwaith sy’n cael eu gwerthfawrogi gan Ofalwyr Ifainc a’u teuluoedd.
* Creu cysylltiadau rhwng Gofalwyr Ifainc a’u cymunedau lleol a rhoi mynediad at weithgareddau a chyfleoedd ochr yn ochr â’u cyfoedion.

### Monitro a gweinyddu

* Cadw cofnodion achos ar ein bas data canolog.
* Rheoli cyllidebau ar gyfer unigolion, grwpiau a phrosiectau, a gytunir gydag Arweinydd y Tîm
* Llenwi taflenni amser, ffurflenni treuliau a chyflawni dyletswyddau gweinyddol.
* Drafftio Astudiaethau Achos a Straeon Gofalwyr er mwyn tynnu sylw at broblemau Gofalwyr a’r gwahaniaeth a wneir ar gyfer Gofalwyr.

### Gwerthuso a dysgu

* Cymryd rhan mewn hyfforddiant gyda chydweithwyr, fydd yn golygu sgiliau hyfforddi, dulliau gwaith a seilir ar fywoliaeth gynaliadwy, datblygu cymunedol a seilir ar asedau, sgiliau hwyluso a dylanwadu
* Cymryd rhan mewn sesiynau prosiect a sesiynau gwerthuso sefydliadol a rhannu sylwadau myfyriol a’r hyn a ddysgwyd

### Cynnal gwerthoedd y sefydliad

Mae Credu yma i sicrhau y gall pob gofalwr ifanc a phob oedolyn sy’n ofalwr fwynhau llesiant a bywyd o ansawdd da fel y maen nhw eu hunain yn diffinio hynny, y gallant gael eu cydnabod a’u gwerthfawrogi ac y byddant yn cael dewisiadau, llais a dylanwad.

Yn y bôn ‘cyd-gynhyrchu’ yw’r fframwaith sy’n ysbrydoli ein hegwyddorion fel sefydliad. Mae hyn yn golygu ein bod yn credu mewn pobl – a dyna’r rheswm dros ddewis enw’r sefydliad, ‘Credu’.

* **Gwerthfawrogi pob unigolyn** yn y ffordd y meddyliwn, y siaradwn ac y gweithredwn. Rydym yn rhoi blaenoriaeth i garedigrwydd
* **Gwrando** er mwyn deall
* Canolbwyntio ar **gryfderau** pob unigolyn a **galluogi** i bobl ddefnyddio a rhannu eu rhoddion lle maen nhw’n dewis gwneud hynny
* Canolbwyntio ar y **canlyniadau** sy’n bwysig i’r unigolion a gefnogwn, eu teuluoedd a’u cymunedau a gwneud beth sy’n bwysig pan mae’n bwysig
* Gwerthfawrogi **perthnasoedd** a rhwydweithiau sydd wedi eu hadeiladu ar **ymddiriediaeth**
* Bod yn **ddewr** a gwneud yr hyn sy’n gywir, nid yr hyn sy’n hawdd

### Cynnal diogelwch

* Gweithio mewn ffordd sy’n sicrhau eich bod chi’n ddiogel a bod eraill yn ddiogel
* Gweithio mewn ffordd sy’n diogelu plant a phobl ifanc agored i niwed a hyrwyddo eu diogelwch nhw

### Dyletswyddau Cyffredinol

* Gweithio’n unol â pholisïau a gweithdrefnau Credu, gan gynnwys y rhai sy’n ymwneud â diogelu plant, cyfleoedd cyfartal, iechyd a diogelwch, cyfrinachedd a diogelu data: hysbysu unigolyn cyfrifol am unrhyw bryderon.
* Cymryd rhan mewn hyfforddiant fel bo angen a chwarae rôl weithgar yn y broses arfarnu a datblygiad proffesiynol.
* Ymddwyn fel enghraifft dda i eraill.
* Ymgymryd ag unrhyw ddyletswyddau rhesymol eraill ar gais Arweinydd eich Tîm

**Sut i ymgeisio:** Anfonwch eich C.V. dros e-bost, ynghyd â datganiad cefnogi heb fod yn fwy na 1000 o eiriau, sy’n dangos sut yr ydych yn diwallu’r manylion personol.

hr@credu.cymru erbyn 9.00am ar Awst 5ed. Cyfweliadau i'w cynnal ar 11 Awst.

|  |
| --- |
| Gweithiwr Estyn Allan Gofalwyr IfaincManyleb yr Unigolyn |
|  | Priodoleddau  | Sgôr | Dull Asesu |
| Cymwysterau, Profiad a Gwybodaeth |
| 1 | Cymhwyster proffesiynol a/neu brofiad o weithio gyda Phlant a Phobl Ifanc | 5 | Ffurflen Gais |
| 2 | Profiad o gynllunio a chefnogaeth sy’n canolbwyntio ar yr unigolyn | 5 | Ffurflen GaisCyflwyniad |
| 3 | Profiad o gynllunio a hwyluso sesiynau grŵp gyda phlant a phobl ifanc e.e. gwaith ieuenctid neu waith chwarae | 4 | Ffurflen Gais Cyflwyniad |
| 4 | Profiad o weithio gyda Gofalwyr Ifainc | 2**Dymunol** | Ffurflen Gais |
| 5 | Profiad o sefydlu prosiectau a seilir yn y gymuned | 2**Dymunol** | Ffurflen Gais |
| 6 | Profiad o reoli a chefnogi staff achlysurol a gwirfoddolwyr | 4 | Ffurflen Gais Cyfweliad |
| 7 | Profiad o gefnogi pobl er mwyn dylanwadu ar wasanaethau sy’n effeithio ar eu bywydau fel unigolion a/neu fel grŵp cymdeithasol | 2**Dymunol** | Ffurflen Gais Cyfweliad |
| 8 | Gwybodaeth am a dealltwriaeth o anghenion penodol Gofalwyr Ifainc mewn ardaloedd gwledig | 3 | Ffurflen Gais  |
| 9 | Gwybodaeth am ddeddfwriaeth a strategaethau sy’n berthnasol ym maes Gofal | 3 | Ffurflen Gais |
| 10 | Profiad o arferion myfyriol | 4 | Ffurflen Gais Cyfweliad |
| **Sgiliau** |
| 11 | Cynllunio a chymorth/hyfforddi a seilir ar gryfderau sy’n canolbwyntio ar yr unigolyn | 4 | Ffurflen Gais Cyfweliad |
| 12 | Sgiliau eiriolaeth | 4 | Ffurflen Gais  |
| 13 | Sgiliau hwyluso grwpiau | 4 | Ffurflen Gais CyflwyniadCyfweliad |
| 14 | Gallu cyfathrebu’n effeithiol ar bob lefel, gan gynnwys asiantaethau statudol a gwirfoddol, ond yn bennaf gyda phobl ifanc, ar lefel unigol ac mewn grwpiau | 5 | Ffurflen Gais  |
| 15 | Medrus wrth flaenoriaethu llwyth gwaith dan bwysau, ac yn gallu rheoli amser yn effeithiol | 4 | Ffurflen Gais  |
| 16 | Trefnu gweithgareddau a digwyddiadau | 3 | Ffurflen Gais Cyfweliad |
| 17 | Sgiliau cadw cofnodion ac adrodd | 4 | Ffurflen Gais |
| 18 | Yn gallu gweithio ar eich liwt eich hunan, ac yn gallu dangos eich bod yn aelod rhagorol o dîm | 5 | Ffurflen Gais Cyfweliad |
| 19 | Sgiliau cyfrifiadurol (Windows a Microsoft Office, Defnyddio Basau Data pwrpasol) | 4 | Ffurflen Gais |
| 20 | Gallu cyfathrebu yn y Gymraeg | 5Hynod Ddymunol  | Ffurflen Gais |
| **Agwedd** |
| 21 | Brwdfrydig am gefnogi pobl ifanc i wireddu eu dyheadau | 5 | Ffurflen Gais Cyfweliad |
| 22 | Galluogi a hwyluso o safbwynt dulliau gweithio gydag eraill | 5 | Ffurflen Gais CyflwyniadCyfweliad |
| 23 | Awyddus i fyfyrio ar a dysgu o arferion | 5 | Ffurflen Gais Cyfweliad |
| 24 | Gallu ffurfio cysylltiadau defnyddiol gyda Phobl Ifanc, gwirfoddolwyr ac amrediad eang o weithwyr proffesiynol | 4 | Ffurflen Gais CyflwyniadCyfweliad |
| 25 | Cadarnhaol, cyfeillgar a hyderus | 4 | Ffurflen Gais Cyfweliad |
| 26 | Rhagweithiol, llawn hunan-gymhelliant, deinamig ac yn gallu ysbrydoli ac annog brwdfrydedd ymhlith eraill | 4 | Ffurflen Gais Cyfweliad |
| 27 | Wedi ymrwymo i arfer cyfleoedd cyfartal | 5 | Ffurflen Gais Cyfweliad |
| 28 | Gwerthoedd cadarn sy’n cyd-fynd â gwerthoedd Credu | 5 | Ffurflen Gais Cyfweliad |
| 29 | Agwedd hyblyg ac ystwyth tuag at waith  | 4 | Ffurflen Gais Cyfweliad |
| 30 | Canolbwyntio ar atebion, meddwl yn greadigol | 4 | Ffurflen Gais Cyfweliad |
| 31 | Parodrwydd i gymryd rhan mewn hyfforddiant cychwynnol yn ogystal â datblygiad personol a sefydliadol parhaus | 5 | Ffurflen Gais Cyfweliad |
| 32 | Gallu teithio ledled yr ardal, a chludo plant i grwpiau, teithiau a gweithgareddau | 5 | Ffurflen Gais  |
| **Eraill** |
| 33 | Gallu teithio ar hyd a lled yr ardal | 5 | Ffurflen Gais |
| 34 | Byw yn yr ardal | 1Dymunol | Ffurflen Gais |
| 35 | Gallu gweithio yn ystod oriau swyddfa arferol, slotiau rheolaidd gyda'r nos ar gyfer grwpiau ac un i un ac ar benwythnosau/diwrnodau hir/preswyl | 5 | Ffurflen Gais Cyfweliad |